สเกินเดร์เบอู

เจร์จ กัสตรีออตี (Gjergj Kastrioti; Georgius Castriota; Giorgio Castriota; 1405 – 17 มกราคม 1468) หรือรู้จักทั่วไปในนาม สเกินเดร์เบอู (Skënderbeu, จากlangx|ota|اسکندر بگ|İskender Bey; Scanderbeg) เป็นขุนนางแอลเบเนียยุคฟิวดัลและนายพลผู้นำการกบฏต่อจักรวรรดิออตโตมันในพื้นที่ที่ปัจจุบันคือแอลเบเนีย, มาซิโดเนียเหนือ, กรีซ, คอซอวอ, มอนเตเนโกร และเซอร์เบีย
สเกินเดร์เบอูเป็นขุนนางในตระกูลกัสตรีออตี เมื่อยังเยาว์ได้ถูกส่งตัวเป็นตัวประกันไปยังราชสำนักออตโตมัน เขาได้รับการศึกษาที่นั่นและรับใช้สุลต่านออตโตมันเป็นเวลายี่สิบปี เขาไต่เต้ายศขึ้นมาจนได้เป็น ซันจักเบย์ (เจ้าครองเขต) แห่งเขตดีบราในปี 1440 ต่อมาในปี 1443 ระหว่างยุทธการที่นีช เขาละทิ้งกองทัพออตโตมันและเข้ายึดครองกรูเยอและบริเวณใกล้เคียงซึ่งกินพื้นที่จากแอลเบเนียกลางไปถึงสเฟติกราดและมอดริช ในเดือนมีนาคม ค.ศ. 1444 ด้วยการสนับสนุนจากขุนนางในท้องถิ่น สเกินเดร์เบอูได้สถาปนาสันนิบาตเลเฌอซึ่งรวบรวมแว่นแคว้นเล็ก ๆ ในแอลเบเนียเข้าด้วยกันภายใต้การนำของสเกินเดร์เบอูเพียงผู้เดียว นี่ถือเป็นครั้งแรกที่พื้นที่ส่วนใหญ่ของแอลเบเนียมีผู้นำร่วมคนเดียวกันp=557
ถึงแม้ว่าสเกินเดร์เบอูจะมีความกล้าหาญในทางการรบ แต่เขาก็ยึดครองพื้นที่ให้ตนเองได้เป็นพื้นที่ขนาดเล็ก ๆ ในที่ปัจจุบันคือแอลเบเนียเหนือ ที่ซึ่งเขารบชนะเหนือออตโตมันแทบทุกครั้ง ทักษะทางการทหารของสเกินเดร์เบอูเป็นอุปสรรคใหญ่ต่อการขยายอาณาเขตของจักรวรรดิออตโตมัน และคนจำนวนมากในยุโรปตะวันตกมองสเกินเดร์เบอูว่าเป็นแบบอย่างของการต่อต้านมุสลิมโดยคริสต์ศาสนิกชนp=393 เป็นเวลา 25 ปี ในปี 1443 ถึง 1468 กองทัพขนาด 10,000 คน ของสเกินเดร์เบอูได้กรีธาทัพเข้าในอาณาเขตออตโตมัน และชนะกองทัพที่มียุทโธปกรณ์เหนือกว่าอย่างมากของจักรวรรดิออตโตมันp=90 ชัยชนะของสเกินเดร์เบอูนี้เป็นที่ชื่นชมสืบมาp=33
สเกินเดร์เบอูลงชื่อตนเองทุกครั้งด้วยชื่อ Dominus Albaniae ("เจ้าแห่งแอลเบเนีย") และไม่ปรากฏหลักฐานว่าเขาอ้างยศอื่นอีกในเอกสารที่พบในปัจจุบันp=379 ในปี 1451 เขายอมรับอำนาจอธิปไตยของราชอาณาจักรนาโปลีเหนือแอลเบเนียในทางนิตินัยผ่านทางสนธิสัญญากาเอตา ซึ่งทั้งสองรัฐลงนามว่าจะร่วมมือกันปกป้องกันและกัน กระนั้นสเกินเดร์เบอูก็ยังคงสถานะผู้นำรัฐเอกราชในทางพฤตินัยpp=558–559 ในปี 1460–1461 เขาช่วยสนับสนุนการสงครามของพระเจ้าแฟร์ดีนันโนที่ 1 แห่งนาโปลีและกรีธาทัพต้านกองทัพของฌ็องที่ 2 แห่งลอแรนและบารอนคนอื่นที่สนับสนุนการทวงคืนราชบัลลังก์นาโปลีให้แก่ฌ็อง
ในปี 1463 เขาได้รับมอบตำแหน่งให้เป็นผู้นำทัพครูเสดของสมเด็จพระสันตะปาปาปิอุสที่ 2 แต่ก็ไม่ได้เกิดการรบเนื่องจากพระสันตะปาปาสิ้นพระชนม์ไปก่อนที่จะรวบรวมกองทัพสำเร็จ สเกินเดร์เบอูและกองทัพของชาวเวนิสสู้รบต้านกองทัพออตโตมันในสงครามออตโตมัน–เวนิส (1463–1479) จนกระทั่งเขาเสียชีวิตในเดือนมกราคม 1468 ในช่วงสูงสุดของเขา เขาเป็นนักรบต้านออตโตมันที่แข็งแกร่งและแน่วแน่ที่สุดคนหนึ่ง ในศตวรรษที่ 19 สเกินเดร์เบอูกลายมาเป็นบุคคลสำคัญในการตื่นตัวของชาติแอลเบเนียและได้รับการเชิดชูอย่างมากในแอลเบเนียสมัยใหม่

**หมายเหตุ**

**อ้างอิง**

**บรรณานุกรม**
 url=https://books.google.com/books?id=nDQBAAAAMAAJ- oclc=52411919- isbn=978-0-691-01078-6
*oclc=5845972- isbn=978-0-8129-6966-5
*publisher=Botime Françeskane- oclc=729093- url=https://books.google.com/books?id=aAtQZ0vjf5gC- cite book|last=Elsie|first=Robert|author-link=Robert Elsie|year=2010b|title=Historical Dictionary of Kosovo|publisher=Rowman & Littlefield|location=Lanham, Maryland|isbn=978-0-8108-7483-1| url=https://books.google.com/books?id=Pg-aeA-nUeAC- archive-date=6 October 2014 
*s2cid=143946229- isbn=978-0-472-08260-5- isbn=978-99927-38-75-7- isbn=99943-1-042-9- oclc=1738885- isbn=99927-1-627-4
*isbn=978-0-521-02700-7- oclc=652265147- year=2010.- isbn=978-0-7425-6296-7
*url=https://books.google.com/books?id=3FW2CgAAQBAJ- isbn=978-1-873928-13-4- isbn=1-85043-941-9- isbn=978-0-19-822136-4- isbn=978-975-428-080-7- url=http://hrcak.srce.hr/103605- isbn=9780598494740- isbn=9789027227119- isbn=978-0-85345-356-7- oclc=476226177
*cite journal |last1=Ndreca |first1=Arben |title=A handful of documents about Gjon and Gjergj Castriot in Old Slavic (Part two) Disa dokumente rreth Gjon dhe Gjergj Kastriotit në sllavishten e vjetër (Pjesa II) |journal=Shejzat - Pleiades |date=2019 |volume=1-2 |url=https://www.shejzat.com/2019-1-2/- isbn=978-0-521-43991-6- oclc=732882- isbn=978-1-150-74548-5- oclc=562582673
*isbn=9780822320708- url=https://books.google.com/books?id=qU9lmX2xYlUC&pg=PA363- url=https://books.google.com/books?id=BAzntP0lg58C- url=https://books.google.com/books?id=eKKS3u7iPWcC- access-date=20 July 2013- url=https://books.google.com/books?id=4eXlZq6aBrkC- location=Regensburg- isbn=978-3-406-63031-6- url=https://books.google.com/books?id=ANdbpi1WAIQC- isbn=978-0-299-06670-3- url=https://books.google.com/books?id=0Sz2VYI0l1IC- url=https://books.google.com/books?id=0Sz2VYI0l1IC&pg=PA102- url=https://books.google.com/books?id=kFkeAAAAMAAJ- url=https://books.google.com/books?id=ptXG0uA70lAC&pg=PA115- isbn=978-0-521-51583-2- url=https://www.researchgate.net/publication/326573541- publisher=Academy of Sciences of Albania- cite thesis|last=Omari|first=Jeton|year=2014|title=Scanderbeg tra storia e storiografia Skanderbeg between history and historiography |publisher=University of Padua|url=http://tesi.cab.unipd.it/47254/1/SCANDERBEG_TRA_STORIA_E_STORIOGRAFIA.pdf
หมวดหมู่:ชาวแอลเบเนีย
หมวดหมู่:นายพลชาวแอลเบเนีย
หมวดหมู่:ขุนนางแอลเบเนีย